Source: https://e-justice.europa.eu/content_specialised_courts-19-ee-maximizeMS-hu.do?member=1
Timestamp: 2019-07-17 06:36:25+00:00

Document:
Szakosított bíróságok - Észtország
Ez a szakasz az észt bírósági rendszer közigazgatási és szakosított bíróságairól nyújt tájékoztatást.
Az észt Alkotmány szerint a különös hatáskörű szakosított bíróságok létrehozását törvény írhatja elő. Rendkívüli bíróságok alapítása tilos.
Észtországban nem hoztak létre szakosított bíróságokat.
A Legfelsőbb Bíróság egyidejűleg tölti be a legfelsőbb szintű fellebbviteli bíróság és az alkotmányossági felülvizsgálatot végző bíróság funkcióit.
Alkotmányossági felülvizsgálatot végző bíróságként eljárva a Legfelsőbb Bíróság:
elbírálja az általánosan alkalmazandó jogszabályok alkotmányosságának, vagy az ilyen jogszabályok meghozatalát megtagadó döntés alkotmányosságának felülvizsgálatára irányuló kérelmeket;
elbírálja a nemzetközi szerződések alkotmányosságának felülvizsgálatára irányuló kérelmeket;
elbírálja az Alkotmány – az Európai Unió jogával összefüggésben történő – értelmezésére irányuló kérelmeket;
elbírálja az észt parlament, a parlament elnöksége és a köztársasági elnök határozatainak meghozatalára irányuló kérelmeket, illetve az azokkal szemben benyújtott panaszokat;
elbírálja az annak megállapítására irányuló kérelmeket, hogy a parlament valamely tagja, a köztársasági elnök, az igazságügyi biztos vagy az Állami Számvevőszék elnöke feladatkörének ellátására hosszabb időre képtelenné vált;
elbírálja a parlamenti képviselők mandátumának visszavonására irányuló kérelmeket;
dönt az ahhoz való hozzájárulás megadásáról, hogy a parlament elnöke – köztársasági elnökként eljárva – rendkívüli parlamenti választásokat írjon ki vagy megtagadja valamely törvény kihirdetését;
elbírálja a politikai pártok tevékenységének megszüntetésére irányuló kérelmeket;
elbírálja a választási bizottságok határozataival és cselekményeivel szemben benyújtott panaszokat és kifogásokat.
Magánszemély nem nyújthat be alkotmányossági felülvizsgálatra irányuló kérelmet.
A Legfelsőbb Bíróság elérhetőségére vonatkozó adatok megtalálhatók a Legfelsőbb Bíróság honlapján.
Az alkotmányossági felülvizsgálatot az alkotmányossági felülvizsgálatra irányuló bírósági eljárásról szóló törvény szabályozza.
A közigazgatási bíróságok elsőfokú bíróságként közigazgatási ügyeket tárgyalnak. Észtországban csak első fokon járnak el önálló igazságügyi hatóságként.
A közigazgatási bíróságok határozatait az adott határozatok elleni fellebbezések alapján másodfokú bíróságként a körzeti bíróságok vizsgálják felül.
A közigazgatási bíróságok hatáskörére, a közigazgatási bíróság előtti keresetindításra, valamint a közigazgatási eljárás lefolytatására vonatkozó szabályokat a közigazgatási bírósági eljárás törvénykönyve tartalmazza.
Észtországban két közigazgatási bíróság van: a tallinni közigazgatási bíróság és a tartui közigazgatási bíróság.
A közigazgatási bíróságok további bíróságokra oszlanak.
A tallinni közigazgatási bíróság két bíróságból áll:
Tallinni bíróság
Pärnui bíróság
A tartui közigazgatási bíróság két bíróságból áll:
Tartui bíróság
Észtországban két másodfokú bíróságként eljáró körzeti bíróság van.
Tallinni körzeti bíróság
Tartui körzeti bíróság
A bíróságok elérhetőségére vonatkozó adatok megtalálhatók a bíróságok honlapján. Az elérhetőségi adatok ingyenesen hozzáférhetők.

References: Bíróság 
 bíróság 
 bíróság 
 Bíróság 
 Bíróság 
 bíróság 
 bíróság 
 bíróság 
 bíróság 
 bíróság

 bíróság

 bíróság 
 bíróság

 bíróság 
 bíróság

 bíróság